Sinan Sakić
<s>Sinan Sakić (Loznica, 13. oktobar 1956 — Beograd, 1. jun 2018) bio je srpski folk pevač.</s>

<s>Muzičku karijeru započeo je 1978. godine, a pored pevanja, bio je i bubnjar do 1984. godine.</s><s>Krajem sedamdesetih godina snimio je svoje prve studijske pesme, a 1982. godine prvi album.</s><s>Bio je član velike petorke Južnog vetra, a za života snimio je veliki broj albuma i pesama.</s>

<s>Preminuo je posle duge i teške bolesti 1. juna 2018. godine u Beogradu.</s>

<s>Biografija</s>

<s>Rodio se u Loznici 13. oktobra 1956. godine u siromašnoj porodici.</s><s>Njegova majka Đulka radila je u fabrici, a otac Rašid je bio član vojnog orkestra, kasnije zagrebačke i beogradske filharmonijeJoš kao dete pokazao je interesovanje ka muzici, a ostao uskraćen u želji da svira klavir, jer je njegov otac mislio da od toga neće imati koristi.</s><s>Po zanimanju je bio elektrovarilac, a radio je i kao konobar.</s>

<s>Sa osamnaest godina služio je vojsku u Puli, a nakon izlaska iz vojske se oženio.</s><s>Sinan je u to vreme već bio kafanski pevač, a njegova tadašnja supruga Velida iz Janje bila je iz izuzetno imućne porodice.</s><s>Iz braka sa njom imao je dvoje dece - Rašida i Medu, koji je takođe pevač.</s><s>Drugi brak sklopio je sa Sabinom, 29. juna 1981. godine, sa kojom je imao ćerku Đulkicu i sina Alena.</s><s>Sa njim su zajedno živeli i deca iz prvog braka Sabine, Ernest i Elvis.</s>

<s>Više puta u medijima otvoreno je govorio o svojim porocima, a svoj mir pronašao je u Indiji, kod indijskog duhovnog vođe Sai Babe, koji je, kako je Sinan tvrdio, pomogao njemu i njegovoj porodici.</s><s>Bosanskohercegovački novinar Vehid Gunić je 1981. godine objavio knjigu o svetski poznatim ličnostima Bijelješke univerzalnog neznalice, u kojoj je pisao i o Sakiću, njegovoj muzici i emociji u pesmama.</s>

<s>Tokom svoje karijere osvojio je 23 Oskara popularnosti, 10 Melko nagrada, 8 dijamantskih ploča, 5 platinastih ploča, veliki broj zlatnih ploča i mnoge druge nagrade.</s>

<s>Smrt 
Sakić je 27. aprila 2018. godine primljen u bolnicu, gde je ustanovljeno da mu je neophodna transplantacija jetre — pošto su prethodno ugrađeni stentovi u žučne kanale bili samo privremeno rešenje.</s><s>Umro je u jutarnjim časovima 1. juna, u 62. godini života u svom domu na Dorćolu.</s>

<s>Sahranjen je 4. juna 2018. godine na muslimanskom groblju u Loznici.</s>

<s>Muzička karijera</s>

<s>Svoju muzičku karijeru Sinan je započeo je kao bubnjar, kada je sa samo 13 godine počeo da nastupa kao član narodnjačkog benda, a kasnije zajedno i sa basistom Bratislavom Bracom Dinkićem.</s><s>Iako je već uveliko imao karijeru pevača, bio je bubnjar sve do 1984. godine.</s><s>Početkom sedamdesetih godina na zahtev publike, dok je bio bubnjar, otpevao je pesmu Mene nana poslala i ubrzo nakon toga počeo je da se bavi pevanjem i postao jedan od najplaćenijih kafanskih pevača u Loznici i njenoj okolini.</s><s>Učio je pesme Tome Zdravkovića, Zdravka Čolića, Šabana Šaulića i mnogih drugih pevača, a njegov talenat su uvideli Radoje Mitrović, Miodrag M. Ilić i mnogi drugi muzičari.</s>

<s>Svoju prve pesme Sreli smo se mnogo kasno i Jedna tuga za dva druga snimio je 1978. godine, a sledeće godine još dve — Kulu gradim vihor je obara i Mala Šemsa.</s><s>U narednom periodu je snimio još nekoliko singlova koji su uglavnom bili popularni na lokalnom nivou, međutim ubrzo je Sinan počeo da privlači pažnju publike, naročito iz Srbije i Bosne i Hercegovine.</s><s>Godine 1981. po preporuci muzičkog kompozitora i aranžera, Jana Nosala i ljudi iz diskografske kuće Diskos, Sinan upoznaje osnivača Južnog vetra i postaje njihov član.</s><s>Svoj prvi album Još uvek te čekam, Sinan izdaje 1982. godine, zajedno sa Južnim vetrom.</s><s>Nakon tri meseca od izdanja albuma, pesme Miko, druže moj i Na igranci sinoć postale su izuzetno popularne, puštale se na svim radio stanicama, a ploča je prodata u tiražu od oko 100.000 primeraka, što je za jednog početnika bio izuzetan uspeh.</s><s>Naredne, 1983. godine u produkcijskoj kući Diskos, takođe sa Južnim vetrom, Sinan izdaje album Što me pitaš kako živim, a već tada se moglo naslutiti da će Sakić postati izuzetno popularan pevač.</s><s>Svoj treći album Pogledaj me, zajedno sa ansamblom Južni vetar izdaje 1984. godine pod okriljem PGP RTB−a, a album je prodat u tiražu od oko 700.000 primeraka.</s>

<s>Na jugoslovenskoj turneji Južnog vetra 1986. godine, zajedno sa Miletom Kitićem, Šemsom Suljaković, Draganom Mirković i Kemalom Malovčićem nastupao je širom bivše SFRJ.</s><s>Turneja je kulminirala velikim koncertom u Beogradu na Tašmajdanu, pred 18.000 ljudi.</s><s>Prvi beogradski solistički koncert održao je 1986. godine u Hali Pinki u Zemunu, pred 5000 posetilaca, a isto toliko ih je bilo ispred hale.</s><s>Koncert je organizovala privatna estradna revija Estrada.</s><s>Imao je turneju sa sarajevskom grupom Nervozni poštar širom Bosne i Hercegovine i Hrvatske.</s><s>Pored koncerta na Tašmajdanu, koncertne rekorde postavio je i u dvorani Zetra u Sarajevu pred 15.000 posetilaca, kao i u Tuzli, gde je njegovom koncertu pristutvovalo oko 10.000 gledalaca.</s><s>Nastupao je i van granica bivše Jugoslavije, u Nemačkoj, Austriji i mnogim drugim državama.</s>

<s>Sinan Sakić je do 1991. godine izdao deset albuma sa Južnim vetrom.</s><s>Iz tog perioda izašli su mnogi hitovi: Ej od kad sam se rodio, Sudbina me na put šalje, Zaljubljen u tebe, Izađi na pet minuta, Reci sve želje i još mnogo drugih pesama.</s><s>Sinan je prvi put napustio Južni vetar nakon albuma Delija momak iz 1991. godine.</s><s>Tokom 1992. i 1993. godine izdao je dva albuma u produkciji Zorana Starčevića.</s><s>Iz perioda saradnje sa Starčevićem, Sinan je snimio hitove: Ljubila me žena ta, Žena kose duge, Svirajte napraviću lom, Otvaram ti dušu itd.</s><s>Već 1994. godine Sinan se vraća u Južni vetar i izdaje album U meni potraži spas, sa kojeg se izdvaja pesma Pokloni poljubac prijatelju starom.</s><s>Sinan se u Južnom vetru zadržao do 2001. godine kada je izdao svoj poslednji album za ovu produkciju.</s><s>Iz perioda od 1994. do 2001. godine u Južnom vetru (7 albuma) Sinan je snimio između ostalih još i hitove: Zoko moja Zoko, Ja poklanjam zlatnu burmu, Ja nemam više kome da verujem, Kuda ideš srećo moja itd.</s>

<s>Nakon odlaska iz Južnog vetra, Sinan je 2002. godine izdao album Na eks  za Gold produkciju.</s><s>Sa tog albuma izdvojile su se najviše pesme Pijem na eks i Sunce moje.</s><s>Nakon tri godine diskografske pauze Sinan 2005. godine izdaje album Emotivac u VIP produkciji.</s><s>Sa tog albuma je najveći uspeh ostvarila pesma „Lepa do bola”, da bi nakon više od decenije od izlaska ovog albuma veliku popularnost doživela i pesma Da se opet rodim.</s><s>Tokom 2009. godine Sinan izdaje album To je život moj opet u VIP produkciji.</s><s>Sa ovog albuma su se izdvojile pesme Minut, dva i Život da stane ne sme.</s><s>Poslednja dva albuma bila su mu Šalu na stranu, izdat 2011. i Jedina iz 2014. godine, za koji je snimio šest spotova.</s><s>Njegova pesma Hrabar i lud našla se u srpskom filmu Klip iz 2012. godine.</s>

<s>U karijeri je snimio nekoliko duetskih pesama, od kojih se izdvaja numera Svi grešimo koju je uradio sa Draganom Mirković.</s><s>Pesmu Sabina posvetio je svojoj ženi Sabini sa kojom se oženio 29. juna 1981. godine.</s><s>Održao je nekoliko velikih koncerata na stadionu Tašmajdan u Beogradu, a ujedno i njegov poslednji 3. jula 2017. godine</s>

<s>Za života izdao je 26 albuma, 12 kompilacija, održao veliki broj koncerata i ostvario saradnju sa velikim brojem poznatih muzičara.</s><s>Materijalno je pomagao domove za nezbrinutu decu u Srbiji i održao veliki broj humanitarnih koncerata.</s>

<s>Diskografija</s>

<s>Albumi</s>

<s>Još uvek te čekam (1982) (Diskos)
 Što me pitaš kako živim (1983) (Diskos)
 Reci sve želje (1984) (PGP RTB)
 Pogledaj me (1984) (PGP RTB)
 Reci sve želje(1985) (Diskos
 Novi hitovi (1986) (Diskos)</s>

<s>Svi grešimo (1987) (Diskos)
 Čaša po čaša (1988) (Diskos)
 Reci čašo (1989) (Diskos)
 Kad se vrate skitnice (1990) (Diskos)
 Na Balkanu  (1991) (Diskos)
 Ljubila me žena ta/U mraku (1992) (Diskos)
 Korak od sna (1993) (Diskos)
 U meni potraži spas (1994) (Juvekomerc)
 Nismo iz istog sveta (1995) (Juvekomerc)
 Sinan Sakić (1995) (Juvekomerc)
 Uživo (Renome, JVP Vertirieb AG)
 Zoko, moja Zoko (1996) (Južni vetar, Lazarević produkcija)
 Drž' se (1998) (Juvekomerc)
 Ne, ne daj (2000) (Juvekomerc)
 Sinan Sakić (2001) (JVP Vertrieb AG, Best Records)
 Na eks (2002) (Gold music)
 Emotivac (2005) (Vip produkcija)
 To je život moj (2009) (Vujin reccords, Vip produkcija)
 Šalu na stranu (2011) (Saivizia)
 Jedina (2014) (Grand produkcija, Boy music)</s>

<s>Singlovi i LP ploče</s>

<s>Sreli smo se mnogo kasno/Jedna tuga za dva druga (1978) (Diskos)
 Kulu gradim, vihor je obara/Mala Šemsa (1979) (Diskos)
 Ne tuguj druže stari/Suviše si lepa da bi moja bila (1980) (Diskos)
 Rastanak kraj reke/Ti imaš svoje društvo (1989) (Diskos)</s>

<s>Kompilacije 
 Svirajte, napraviću lom / Ni po' groša prebijena (1993) (MIT Starčević)
 Mala Šemsa (1995) (Diskos)
 Žena kose duge (1996) (Lazarević produckija, MIT Starčević)
 Hitovi 1 (2000) (Hi-Fi Centar Diskos)
 Hitovi 2 (2000) (Hi-Fi Centar Diskos)
 Na Balkanu/Što me pitaš kako živim sa Južnim vetrom (2000) (Diskos) 
 Hitovi za sva vremena (2002) (World Music Machine)
 Sinan i Južni vetar (2005) (Grand produkcija)
 Ej od kad sam se rodio/Miko druže moj sa Južnim vetrom (2009) (Diskos)
 Uživo Skenderija (2001) (Song Zelex)
 The best of Sinan Sakić (JVP Vertrieb AG)
 Uživo, sa Južnim vetrom (Juvekomerc)</s>

<s>Gostovanja na kompilacijama</s>

<s>Miko, druže moj, Various - Miletova pesmarica (1983) (Diskos)
 Nestao je osmeh sreće, Ljutim se na samog sebe i Reci sve želje - Južni vetar - Šemsa, Sinan, Vasilija, Duško i Milica (1986) (PGP RTB)
 Kada umre ljubav, Various - Svi za jednog, jedan za sve (1990) (Jugoton)
 Zamoliću srce, Various - Svi za jednog, jedan za sve 2 (1993) (Bonami)
 Žena kose duge i To je kazna, to je bol , Various - Svi za jednog, jedan za sve 3 (1994) (Bonami)
 Žena kose duge, Various - Najlepše dvojke (1994) (M.I.T Starčević)
 Ni po groša prebijena, Various - Svi za jednog, jedan za sve 4 (1995) (Bonami)
 Svi mi nismo iste sreće i Negde mi se sreća gubi, Various - Padobranac (1995) (Juvekomerc)
 Vetre prijatelju, Various - Svi za jednog, jedan za sve 6 (1997) (Zam, Vujin trade line AG)
 Zašto ode i Robinja, Various - Skroman momak (1998) (Juvekomerc)
 Ljutim se na samog sebe, Various - Novogodišnji mega folk miks 3 (1999) (Folk master Paris)
 Ti ne znaš kako je to, Various - Svi za jednog, jedan za sve 7 (1999) (Zam, Zam plus)
 Niti živim, niti mrem, Various - Niti živim, niti mrem (2000) (Juvekomerc)
 Sabina, Various - Imena naše mladosti (2001) (Traped pictures, PGP RTS, Junkom goration)
 Žena duge kose i Korak od sna, Various - Zoran Starčević - Hitovi za sva vremena (2002) (Grand produkcija)
 Jedna tuga za dva druga i Sreli smo se kasno,Various - Mega zvezde, mega hitovi (2002) (Tioli)
 Sve je postalo pepeo i dim, Various - Kafanske balade 1 (2003) (Hi-Fi Centar)
 Ružo, ružice, Various - Letnja folk žurka (2003) (Gold music)
 Sreli smo se mnogo kasno i Jedna tuga za dva druga, Various - Hit do hita (2006) (3in1)
 Nije moje srce ludo, Dragana Mirković - Najlepše pesme (2006) (Juvekomerc)
 Sumorno jutro, Various - VIP Live 1 (2007) (Vip produkcija)
 Večiti momak, Ružo ružice i pesma A mene nema više, Various - Orijent ekspres (2007) (Gold music)
 Dve litre vina, Dragan Kojić Keba - The best of (2007) (Grand produkcija)
 Kruna, Various - Super hitovi 2010/2011 (2010) (Siti rekords)
 Jači nego ikad, Various - Najlepši dueti (2012) (Extra music)
 Idi bog neka te vidi, Various - Zimska kolekcija Grand hitova  (2014) (Grand produkcija)
 Opet bih do dna, Various - Grandomanija 1 (2015) (Grand produkcija)
 Ja sam tebe izabrao, Sabina, Reci čašo, Sudbina me na put šalje i pesma Nije moje srce ludo
 Miko, druže moj, Various - Hit godine  (Južni vetar)</s>

<s>Gostovanja na albumima</s>

<s>Nije moje srce ludo, Dragana Mirković i Južni vetar - Simpatija (1990) (Diskos)
 Poslednji put zajedno, Reci mi sada, Indira Radić i Južni vetar - Ugasi me (1994) (Juvekomerc)
 Još uvek te čekam, Marta Savić i Južni vetar - Nemoj bar ti (1994) (Južni vetar)
 Oproštajna pesma, Dođoh da te vidim, Srećko Šušić, Sinan Sakić, Šemsa Suljaković, Ljubiša Stojanović Luis i Južni vetar - Nismo iz istog sveta (1995) (Juvekomerc)
 Aca Lukas - Uživo Hala Pionir 10. 10. 1999 (1999) (JVP Vertrieb AG)
 Dve litre vina, Dragan Kojić Keba - Tiho noćas... (2001) (Zam)
 A mene nema više, Šemsa Suljaković i Džavid Bend - Šemsa (2002) (Gold music)
 Ne pevaj o njoj, prijatelju, Marko Bulat - Nebeska kafana vol.</s><s>5 (2007) (Serbian music)
 Jači nego ikada, Dragana Mirković - Eksplozija (2008) (Vujin records)
 Kruna, Various - III Aksal grand festival (2010) (Grand produkcija)
 Kruna, Goran & OK bend - Best of Goran & OK band (2010) (Siti rekords)
 Ej od kad sam se rodio i Lepa do bola, Zorica Brunclik - Kombank arena 2014 (2014) (Grand produkcija)</s>

<s>Reference</s>

<s>Spoljašnje veze</s>

<s>Biografija Sinana Sakića
 Sinan Sakić na sajtu Discogs</s>

<s>Srpski pevači
Pop-folk pjevači
Biografije, Loznica</s>

